Trakiškės

Trakiškės (arba Trakiškė, Trakiškiai,http://www.vlkk.lt/media/public/file/Nutarimai/atvirkstinis_lenkijos.pdf  ) – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 2 km į rytus nuo Punsko, apie 19 km į šiaurės vakarus nuo Seinų ir 126 km į šiaurę nuo vaivadijos centro Balstogės. 75 % gyventojų yra lietuviai. Tarybų Lietuvos enciklopedija, 4 tomas, Vyriausioji Enciklopedijų Redakcija, Vilnius, 1988, 331 psl.  Nemažai daliai lenkų kaimo pavadinimas asocijuojasi su geriamu vandeniu buteliuose „Trakiszki“. Punsko bibliotekos filialas su lietuviškomis ir lenkiškomis knygomis.Aldona Leončikienė. Lietuviškų knygų skaitymas buvusioje Seinų apskrityje  Kaime yra Trakiškių geležinkelio stotelė.

 Etimologija 

Tikėtina, kad kaimo pavadinimas kilęs nuo lietuvių kalbos žodžio Trãkas – pakilesnė vieta miške, iškirsta ar išdegusi miško vieta; visuma krūmų veislių, sudaranti žemutinį miško ardą.

 Istorija 

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Trakiškės pirmąkart minimos 1789 metais. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 122 žmonės, iš kurių 9 lenkai ir 113 lietuvių.1921 m. gyventojų surašymo duomenys  Tarpukaryje įsikūrė lietuviškų organizacijų skyriai, veikė saviveikla. Antrojo pasaulinio karo metais hitlerininkai 50 % gyventojų buvo išvarę į Lietuvą. Socialistinės Lenkijos laikais įsteigtas kooperatinis ūkis (kolūkio analogas). 1971 m. spalio 29 d. įsikūrė Lenkijos visuomeninės kultūros draugijos padalinys. 1975–1998 m. priklausė Suvalkų vaivadijai.

 Žymūs žmonės 
 Kostas Cibulskas (1896–1985) – chorvedys ir ūkininkas;
 Juozas Balkus (1903–1932) – pedagogas ir poetas.

 Šaltiniai 

 Nuorodos 

 Kaimo geografinė padėtis Punsko valsčiuje 
 Senoji ir naujoji geležinkelio stotys fotografijose
 Geležinkelio stoties schema
 Kaimas žemėlapyje 


Kategorija:Punsko valsčius (Lenkija)